Transneft
Transneft (Открытое акционерное общество "Акционерная компания по транспорту нефти «Транснефть»") on Venemaa riiklik naftatranspordiettevõte, Venemaa suuremate naftajuhtmete operaator. Transnefti omanduses on umbes 50 000 kilomeetrit naftajuhtmeid. Ettevõte transpordib üle 90% Venemaal toodetud naftast. Riigile kuulub 100% ettevõtte lihtaktsiatest. Eelisaktsiad on vabas ringluses. Ettevõte registreeriti 1993. aastal. Peakorter asub Moskvas. Ettevõtte juht on Nikolai Tokarev, direktorite nõukogu esimees Sergei Šmatko. Transneft on Glavtransnefti (Nõukogude Liidu Naftatööstuse Ministeeriumi Naftatranspordi ja -tarnete Peamine Tootmisvalitsus) õigusjärglane.